การจัดหมวดหมู่จะขึ้นอยู่กับฟังก์ชันและกลไกการทำงานเป็นหลัก โดย Altcoin บางตัวอาจถูกจัดให้อยู่มากกว่าหนึ่งหมวดหมู่ได้เช่นเดียวกัน
Mining-Based
Altcoin ที่ใช้การขุดนั้นมีอยู่จริงตามชื่อของการจัดหมวดหมู่ ซึ่งส่วนใหญ่จะใช้กลไกการทำงานแบบ Proof-of-Work (PoW) ที่เป็นระบบการผลิตเหรียญใหม่ด้วยการแก้ปัญหาทางคณิตศาสตร์ โดยจะมีความยากง่ายเฉพาะตัวเพื่อนำไปสู่การสร้างบล็อกใหม่ ตัวอย่างของ Altcoin ที่อยู่ในหมวดหมู่นี้ ได้แก่ Litecoin, Monero และ Zcash เป็นต้น ทั้งนี้ยังมีการขุด Altcoin แบบ Pre-Mine หรือเหรียญที่ขุดไว้ล่วงหน้า ซึ่งเหรียญที่ใช้วิธีดังกล่าวจะไม่ได้ถูกผลิตขึ้นโดยอัลกอริธึมทางคณิตศาสตร์ แต่จะเป็นการแจกจ่ายออกไปก่อนที่จะมีรายชื่ออยู่ในตลาดคริปโต ตัวอย่างของ Altcoin แบบ Pre-Mine คือ XRP ของ Ripple
Stablecoin
การซื้อขายและการใช้งานคริปโตได้ถูกปักธงทำเครื่องหมายเอาไว้ ในเรื่องความผันผวนตั้งแต่ที่ได้มีการเปิดตัวออกมา ซึ่งการออกแบบ Stablecoin นั้นตั้งเป้าที่จะลดความผันผวนโดยรวมนี้ ด้วยการผูกตรึงตัวมันไว้กับมูลค่าของกลุ่มสินค้าประเภทเดียวกัน เช่น สกุลเงินดั้งเดิม โลหะมีค่า หรือคริปโตด้วยกันเอง เป็นต้น โดยการผูกตรึงนี้มีไว้เพื่อให้มันทำหน้าที่เป็นตัวสำรองในการไถ่ถอนการถือครองได้หากคริปโตสกุลนั้นล้มเหลวหรือประสบปัญหาใด ๆ ก็ตาม ซึ่งความผันผวนเพียงเล็กน้อยที่เกิดขึ้นกับราคาของ Stablecoin นั้นจะไม่มีทางเกินขอบเขตของมูลค่าที่ได้ทำการผูกตรึงไว้ ตัวอย่างของ Stablecoin ที่ผูกตรึงมูลค่าไว้กับสกุลเงินดอลลาร์สหรัฐ ได้แก่ USDT, USDC และ MarkerDAO เป็นต้น
Security Token
Security Token หรือโทเคนรักษาความปลอดภัย เป็น Altcoin ที่คล้ายกับหลักทรัพย์ต่าง ๆ ที่ซื้อขายกันในตลาดหุ้น แต่ต่างกันเพียงแค่สิ่งนี้มีที่มาจากโลกดิจิทัล โดย Security Token นี้จะคล้ายกับหุ้นแบบดั้งเดิมในรูปแบบการเป็นเจ้าของร่วม หรือการจ่ายเงินปันผลให้แก่ผู้ถือครอง ซึ่งโอกาสที่ราคาจะสูงขึ้นของโทเคนดังกล่าว จะเป็นแรงดึงดูดที่สำคัญต่อนักลงทุนที่จะนำเงินไปลงทุนด้วย โดยทั่วไปแล้วมักจะมีการเสนอ Security Token ให้กับนักลงทุนผ่านการระดมทุนแบบ ICO
Utility Token
Utility Token ถูกออกแบบมาเพื่อใช้บริการภายในเครือข่ายของผู้พัฒนาโทเคน ตัวอย่างเช่น อาจถูกใช้เพื่อซื้อบริการหรือแลกของรางวัล เป็นต้น ซึ่งจะมีความแตกต่างจาก Security Token ตรงที่จะไม่มีการจ่ายเงินปันผล หรือเป็นส่วนหนึ่งที่มีสัดส่วนในการถือหุ้น